**НЧ„Христо Ботев-1927“ с.Комарево,общ. Б.Слатина, обл.Враца**

*ОТЧЕТЕН ДОКЛАД ЗА ДЕЙНОСТТА НА ЧИТАЛИЩЕТО*

*2021ГОДИНА, СЪГЛАСНО ЗНЧ /ЧЛ.26, АЛ.4/*

1. **КУЛТУРНА И БИБЛИОТЕЧНА ДЕЙНОСТ**

Библиотечната дейност е една от основните функции на читалището. И през изминалата година основната ни дейност беше:събиране, обработване, организиране, съхраняване и представяне за обществено ползване библиотечни и информационни услуги.Осигурявахме свободен достъп за своите читатели,обръщахме внимание за привличането на нови читатели сред младите хора, за създаване на трайни навици за четене и получаване на знания и умения.

В рамките на тези дейности с помощта на различни методи и форми на работа (уреждане на кътове с литература, срещи с ученици, литературни четения и др.) се създават условия за пълноценно използване на библиотечния фонд.С навлизане на информационните технологии компютрите стават все по необходими в ежедневната има работа. Достъпът до информация, знания, комуникация и учене през целия живот се налага в последно време с предоставянето на компютърни и интернет услуги.

Основните задачи и усилия са насочени към:превръщането и утвърждаването на библиотеките в информационно-образователни центрове за хората от различните възрасти;попълване и обогатяване на библиотечните фондове с нови и интересни заглавия от различни области на знанието;участие в проекти на Министерството на културата за попълване на библиотечния фонд по програма „ Българските библиотеки, съвременни центрове за четене и информираност”/ по тази програма спечелихме един проект.За да популяризираме книгата и четенето на хартиен носител, включихме библиотеката в седмицата на детската книга и изкуствата за деца, разширяване на инициативата „Маратон на четенето” в кампания „Голямото четене”.

Най значими и интересни са: Честване годишнини на писатели,Трифон Зарезан, тематични празненства по повод обесването на Васил Левски, 8-ми март – Ден на Майката, Великденски празници, 24 май- Ден на Българската Просвета и Култура, селски събори, Летни занимания в библиотеката,Коледните и Новогодишни празници и др.

Мисля,че изпълнението програмата ни за 2021г. има съществен принос за постигане на интегриран подход за развитие на образованието и културата и превръщане на народните читалища не само в духовни, но и като съвременни информационни центрове с привлекателно място за хората.Така програма ще разкрие традициите на миналото, предизвикателствата на настоящето и надеждата за по-добро бъдеще.

1. **ЛЕТНИ ЗАНИМАНИЯ**

**Бяха проведени следните летни занимания, съобразени и предложени от децата. Те се осъществяваха всеки вторник,четвъртък и петък.**

1. „Екология и нашите деца“-заниманията , които са насочени към екологичното образование на децата и да възпитаме любов към природата.
2. „В света на книгите“-тази дейност има за цел по креативен и иновативен начин да възпитаме любов към книгите от най-ранна детска възраст.
3. „Работилница за идеи“-участниците ще имат възможност да изказват предложения за различни дейности по тяхно желание.
4. **ИНФОРМАЦИОННА ДЕЙНОСТ**

През 2021г. осигурихме на нашите потребители безплатен достъп до интернет, принтиране на документи, изработване на покани, обяви, некролози, индивидуални и групови обучения по компютърна грамотност,проверка на здравно –осигурителният статус, помощ на децата в подготовка на домашните работи и др.

1. **ОЦЕНКА НА ДЕЙНОСТТА ПРЕЗ 2021Г.**

Читалището се е утвърдило като културен център на гражданското общество. Нашият е стремеж е да задоволим потребностите на нашите потребители. Наше партньори в осъществяването и реализирането на целите са Кметството, Община Б.Слатина, Министерство на културата и неправителствения сектор.

1. **АДМИНИСТРАТИВНО-ОРГАНИЗАЦИОННА ДЕЙНОСТ**

Проведени са три заседания на читалищното настоятелство. Мандата изтича през 2023г.

Председател:………………………..

/ галя данова/